«Dori-Darmon» AKdagi davlat ulushi ishonchli boshqaruvga topshiriladi

Prezidentning «Dori-Darmon» aksiyadorlik kompaniyasi boshqaruv samaradorligini oshirishga doir qoʻshimcha chora-tadbirlar toʻgʻrisida»gi qarori loyihasi QHTBT portalida e’lon qilingan. 
Hujjat loyihasida, istisno tarzida, tasdiqlangan biznes-reja parametrlariga erishgan taqdirda, «United Investment Healthcare Group» LLC kompaniyasi (AQSh) vakolatхonasi (bundan keyin – ishonchli boshqaruvchi) bilan «Dori-Darmon» AK (bundan keyin – Kompaniya) ustav kapitalidagi davlat ulushini ishonchli boshqarish shartnomasini 5 yil muddatga, yana 5 yilga uzaytirish ehtimoli bilan tuzish taklif etilmoqda.    
Eslatib oʻtamiz: 
Shu munosabat bilan, manfaatdor vazirliklar va idoralar tomonidan quyidagilar rejalashtirilmoqda:
a) biznes-reja loyihasini ishlab chiqish va LBMA koʻrib chiqishi uchun kiritish;
b) Kompaniya ustav kapitalidagi davlat ulushini ishonchli boshqarish shartnomasi loyihasini ishlab chiqish, unda quyidagilarni nazarda tutish:
Bonus miqdorini biznes-reja parametrlari bajarilishiga, shuningdek moliya yili yakunlariga koʻra ustav kapitalidagi davlat ulushi boʻyicha hisoblanadigan dividendlar qismi hisobiga biznes-rejada tasdiqlangan miqdordan ortiq olingan sof foyda summasiga qarab Kompaniya sof foydasi summasidan hisoblab chiqarish taklif etilmoqda.
Kompaniyaga, istisno tarzida, хarid qilish tartib-taomillarini oʻtkazmay toʻgʻridan-toʻgʻri shartnomalar boʻyicha, tovarlarni (ishlar va хizmatlarni), sh.j. dori vositalarini sotib olish huquqi berilishi mumkin.
Shuningdek davlat tibbiyot tashkilotlari, istisno tarzida, хarid qilish tartib-taomillarini oʻtkazmay toʻgʻridan-toʻgʻri shartnomalar boʻyicha Kompaniyadan dori vositalarini хarid qilishi rejalashtirilmoqda. 
Loyiha oʻzgartirilishi, unga qoʻshimcha kiritilishi yoki rad etilishi mumkin.